**Nezavisna lista grupe birača**

 **Nositelj liste Igor Bilić**

**OIB 60832097747**

PROGRAMA RADA ZA MANDATNO RAZDOBLJE (za četverogodišnje razdoblje)

 Pošto smo mi Nezavisna lista koja je neprofitabilna i nema izvora financiranja naš program rada se svodi na aktivno sudjelovati u radu općinskog vijeća,sa ciljem transparentnog i učinkovitog rada istog na dobrobit lokalne zajednice.

Cilj nezavisne liste jest da općina Svetvinčenat postane otvorena i prepoznatljiva svim mještanima, odnosno sve ono što se odvija i poduzima u općinskoj strukturi vlasti bude na adekvatan način obznanjeno.

Rad općinskog vijeća mora biti potpuno jasan svim žiteljima općine, te mora jamčiti stvarne ljudske,gospodarske i kulturne napretke.

Općinsko vijeće mora u potpunosti izvršiti izglasan prijedlog, odnosno nakon izglasavanja i donošenja odluke potrebno je nadgledavati njezino provođenje s ciljem uspješnog završetka.

Radom u općinskom vijeću želimo doprinijeti ravnomjernom razvoju naše općine, čime bi bile zadovoljene potrebe svih žitelja općine. Želimo da se uspostavi bolja suradnja općinskih vlasti sa mjesnim odborima bez obzira da li žitelji mjesnih odbora imaju predstavnike u općinskim vlastima ili ne. Samim tim pravednija i neselektivna raspodjela novčanih sredstava iz proračuna općine.

Poticanje rada mjesnih odbora i njihovog aktiviranja, uz potporu komunalnih struktura općine, u svrhu održavanja sela (košnja trave, krčenje putova, uređivanja parkova itd.). Veći angažman mjesnih odbora prilikom rješavanja komunalnih problema. U suradnji sa Mjesnim odborima izvršiti postavljanje potrebnih rasvjetnih tijela,sanacija asfalta i asfaltiranje prekopa po mjestima.

Asfaltiranje nerazvrstanih cesta na području općine (žurno Pačići-Režanci, Cukrići-Čabrunići)

Poticanje proizvodnje domaćih proizvoda i omogućavanje njihovog predstavljanja. Posebno poticanje i subvencioniranje ekološke proizvodnje poljoprivrednih proizvoda, zbog čega bi se organizirale radionice, predavanja i prezentacije. Subvencionirati dobivanje potrebnih ekoloških certifikata. Omogućiti davanje u povoljan zakup općinsko i državno poljoprivredno zemljište zainteresiranim poljoprivrednicima. U slučaju suše davati pomoć iz sredstava općine poljoprivrednicima. Subvencionirati veterinarske preglede. Subvencionirati i uticati, u dogovoru sa Vodovodom, na cijenu vode koja se koristi u proizvodni hrane. Poticati uzgoj autohtonih stočarskih pasmina.

Osloboditi žitelje plaćanja komunalni doprinos prilikom legalizacije gospodarskih objekata, odnosno pri izgradnji novih.

Osnivanje udruga mladih koje bi utjecale na kvalitetnije provedeno slobodno vrijeme mladih (primjerice druženja, sportskih susreta i ostalo).

Poticanje kulture, turizma te potpora usavršavanju općinskih manifestacija. Izrada i označavanje biciklističkih i pješačkih staza, te kroz rad Turističke zajednice Općine njihovo promoviranje. Aktiviranje turističkih punktova gdje bi domaći proizvođači mogli prezentirati svoje proizvode.

Osnovati udrugu iznajmljivača turističkih objekata. Organizirati tečajeve stranih jezika za iznajmljivače turističkih objekata.

Očuvanje i rekonstrukcija kulturne baštine. Osim kaštela Grimani potrebna je obnova kažuna, suhozida. Obnoviti i očistiti mjesne lokave. Posebnu pažnju je potrebno posvetiti obnovi naših stoljetnih crkava (naroćito SV.Kirinu i SV.Mariji Trih Kunfini).

Obnova svih objekata na području općine koji su u vlasništvu iste, te stavljane u funkciju istih za dobrobit zajednice (Škole u Režanci, Bokordići).

Legalizacija društvenih domova po selima koje su mještani sami izgradili.

Stipendiranje studenata i učenika općine. Stipendirane studente i učenike uključiti u rad (volonterski) Turističke zajednice općine prilikom općinskih manifestacija.

Bolja suradnja sa udrugama u općini koji primaju potpore iz proračuna, te njihovo uključivanje u društveno korisni rad.

Spremni smo za suradnju sa svima i podržati ćemo sve transparentne projekte koji doprinose podizanju kvalitete života na području općine Svetvinčenat.

Vijećnici Nezavisne liste izabrani u vijeće Općine Svetvinćenat:

Igor Bilić

OIB 60832097747

Danijela Božac –Bulešić

OIB 90696711379

Valter Racan

OIB 66036759628